ईश्वर से प्रार्थना करें कि हे भगवान् ! मैं आज दिनभर में मन, वचन, कर्म से जो भी कार्य करूं, वे आपके श्रीचरणों में अर्पित करने योग्य हों, (ताकि जाने-अनजाने में भी अनुचित या परपीड़ा देने वाले कार्य न हो पाएं) I यह भी प्रार्थना करें कि मैं दिनभर में तन, इन्द्रियों, मन, बुद्धि से जो भी ग्रहण करूं, वे सभी मेरे लिए परम कल्याणकारी हों I इससे भगवान की अदृश्य अनुकम्पा से दूषित पदार्थ, दुष्ट विचार, प्रदूषित वायु, अनुचित और अश्लील दृश्य, दुर्गन्धयुक्त वातावरण, आदि से रक्षा सम्भव हो सकेगी I